pythainlp/thai-wiki-dataset-v3 huggingface dataset:
ซีรู อัลวีส

ซีรู เอนริเก อัลวีส เฟไรรา ซิลวา (เกิด 18 เมษายน ค.ศ. 1989) เป็นนักฟุตบอลชาวบราซิล เล่นตำแหน่งกองหน้า
ซีรูย้ายมาร่วมทีมชลบุรีในเดือนธันวาคม ค.ศ. 2017 เขาทำประตูแรกในนัดที่ชลบุรีเปิดบ้านเอาชนะชัยนาท ฮอร์นบิล 2-0 เมื่อวันที่ 8 เมษายน ค.ศ. 2018
== เกียรติประวัติ  ==
เรซีฟี
Campeonato Pernambucano: 2009, 2010
บาเอีย
Campeonato Baiano: 2012
รางวัลส่วนตัว
ผู้ทำประตูสูงสุดใน Campeonato Pernambucano: 2010
== อ้างอิง ==
== แหล่งข้อมูลอื่น ==
CBF
futpedia.globo.com
ogol.com.br
meusport.com
esportes.yahoo.com
นักฟุตบอลชาวบราซิล
ผู้เล่นในเคลีก 1
ผู้เล่นในไทยลีก
ผู้เล่นสโมสรฟุตบอลชลบุรี
กองหน้าฟุตบอล
ผู้เล่นในกังเปโอนาตูบราซีเลย์รูแซรียีอา
บุคคลจากรัฐเปร์นังบูกู
สหพันธ์ฟุตบอลเม็กซิโก

สหพันธ์ฟุตบอลเม็กซิโก (Federación Mexicana de Fútbol Asociación, A.C.) หรือ เฟเมซฟุต (Femexfut) เป็นสมาคมฟุตบอลในประเทศเม็กซิโก ดูแลการแข่งขันฟุตบอลลีก ลิกา เอเมเอกิส รวมถึงฟุตบอลทีมชาติเม็กซิโก ก่อตั้งเมื่อวันที่ 23 สิงหาคม ค.ศ. 1927 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1929 และเข้าร่วมกับสมาพันธ์ฟุตบอลอเมริกาเหนือ อเมริกากลาง และแคริบเบียน เมื่อปี ค.ศ. 1961
== อ้างอิง ==
ฟุตบอลในประเทศเม็กซิโก
สมาคมฟุตบอลแอฟริกาใต้

สมาคมฟุตบอลแอฟริกาใต้ (South African Football Association, SAFA) เป็นสมาคมฟุตบอลในประเทศแอฟริกาใต้ มีสำนักงานตั้งอยู่ที่เมืองโจฮันเนสเบิร์ก ก่อตั้งเมื่อปี ค.ศ. 1991 โดยเข้าร่วมกับสหพันธ์ฟุตบอลนานาชาติเมื่อปี ค.ศ. 1992 และเข้าร่วมกับสมาพันธ์ฟุตบอลแอฟริกาเมื่อปี ค.ศ. 1992
ฟุตบอลในประเทศแอฟริกาใต้
สหภาพฟุตบอลรัสเซีย

สหภาพฟุตบอลรัสเซีย (Российский Футбольный Союз) เป็นสมาคมฟุตบอลในประเทศรัสเซีย ดูแลการแข่งขันฟุตบอลลีก รัสเซียนพรีเมียร์ลีก รวมถึงฟุตบอลทีมชาติรัสเซีย มีสำนักงานตั้งอยู่ที่กรุงมอสโก ก่อตั้งเมื่อวันที่ 19 มกราคม ค.ศ. 1912
== อ้างอิง ==
== แหล่งข้อมูลอื่น ==
Football Union of Russia Website 
Russia at FIFA site
Russia at UEFA site
องค์การที่ก่อตั้งในปี พ.ศ. 2455
ฟุตบอลในประเทศรัสเซีย
รัสเซีย
รัสเซีย
สหพันธ์ฟุตบอลอิตาลี

สหพันธ์ฟุตบอลอิตาลี (Federazione Italiana Giuoco Calcio) หรือ เอฟเฟอีจีชี (FIGC) เป็นสมาคมฟุตบอลในประเทศอิตาลี ดูแลการแข่งขันฟุตบอลลีก เซเรียอา รวมถึงฟุตบอลทีมชาติอิตาลี มีสำนักงานตั้งอยู่ที่กรุงโรม ก่อตั้งเมื่อวันที่ 15 มีนาคม ค.ศ. 1898
== ดูเพิ่ม ==
ฟุตบอลในประเทศอิตาลี
ฟุตบอลทีมชาติอิตาลี
ฟุตบอลหญิงทีมชาติอิตาลี
ฟุตบอลทีมชาติอิตาลีรุ่นอายุไม่เกิน 23 ปี
ฟุตบอลชิงแชมป์แห่งชาติยุโรป
ฟุตบอลหญิงชิงแชมป์แห่งชาติยุโรป
== อ้างอิง ==
== แหล่งข้อมูลอื่น ==
Italy  at FIFA site
Italy at UEFA site
Italian calcio  glossary
องค์การที่ก่อตั้งในปี พ.ศ. 2441
ฟุตบอลในประเทศอิตาลี
สมาชิกฟีฟ่า
สมาชิกยูฟ่า
ฟุตบอลออสเตรเลีย

ฟุตบอลออสเตรเลีย (Football Australia) เป็นสมาคมฟุตบอลในประเทศออสเตรเลีย ดูแลการแข่งขันฟุตบอลลีก เอลีก รวมถึงฟุตบอลทีมชาติออสเตรเลีย มีสำนักงานตั้งอยู่ที่เมืองซิดนีย์ ก่อตั้งเมื่อปี ค.ศ. 1961 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1963 และเข้าร่วมกับสมาพันธ์ฟุตบอลเอเชีย เมื่อปี ค.ศ. 2006
เดิมองค์กรนี้ใช้ชื่อว่า "สหพันธ์ฟุตบอลออสเตรเลีย" ซึ่งเปลี่ยนชื่อมาในปี 2005 ก่อนที่จะเปลี่ยนมาใช้ชื่อ "ฟุตบอลออสเตรเลีย" ในภายหลัง
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
Australia at FIFA.com
Australia at The-AFC.com
ฟุตบอลในประเทศออสเตรเลีย
เจิง กั๋วฟาน

เจิง กั๋วฟาน (; 26 พฤศจิกายน ค.ศ. 1811 – 12 มีนาคม ค.ศ. 1872) ชื่อเกิดว่า เจิง จื่อเฉิง (曾子城) ชื่อรองว่า ปั๋วหาน (伯涵) และบรรดาศักดิ์ว่า อี้หย่งโหฺวขั้นหนึ่ง (一等毅勇侯) เป็นชาวจีนสมัยปลายราชวงศ์ชิง เป็นรัฐบุรุษ นายทหาร และปรัชญาเมธีลัทธิขงจื๊อ มีชื่อเสียงจากการจัดตั้งและวางระเบียบทัพเซียง (湘軍) ซึ่งช่วยกองทัพราชวงศ์ชิงในการปราบขบวนการเมืองแมนแดนสันติ (太平天國運動) และรื้อฟื้นความเป็นปึกแผ่นของราชวงศ์ เขายังมีส่วนในการวางรูปแบบการปฏิรูปถงจื้อ (同治中興) พร้อมด้วยคนสำคัญอีกสองคน คือ จั่ว จงถัง (左宗棠) และหลี่ หงจาง (李鴻章) เพื่อยับยั้งความล่มจมของราชวงศ์ นอกจากนี้ เขาเป็นที่รู้จักเพราะวิสัยทัศน์ทางยุทธศาสตร์ ความสามารถในการปกครอง และบุคลิกภาพอันสูงศักดิ์ตามหลักปฏิบัติขงจื๊อ แต่ก็มีความโหดร้ายรุนแรงต่อกบฏที่ปราบได้ เขายังเป็นตัวอย่างของผู้ซื่อสัตย์ภักดีในยุคสมัยอลหม่าน แต่ก็มีผู้มองเขาเป็นจุดเริ่มต้นของลัทธิขุนศึก
==ต้นชีวิต==
เขาเกิด ณ เซียงเซียง (湘乡) ในหูหนาน (湖南) เป็นบุตรของเจิง หลินชู (曾麟書) สืบเชื้อสายมาจากเจิงจื่อ (曾子) ปรัชญาเมธีขงจื๊อ เขาศึกษา ณ วิทยาลัยเยฺว่ลู่ (嶽麓書院) ในฉางชา (长沙) สอบขุนนางระดับเมืองผ่านใน ค.ศ. 1833 และสอบขุนนางระดับมณฑลผ่านในปีถัดมา ครั้น ค.ศ. 1838 เขาอายุได้ 27 ก็สอบขุนนางระดับชาติผ่าน ได้เป็นราชบัณฑิตชั้นจิ้นชื่อ (進士) จึงได้รับแต่งตั้งไปสถาบันฮั่นหลิน (翰林院) เพื่อทำหน้าที่ทางอักษร เมื่อเข้าสถาบันฮั่นหลินแล้ว เขาเปลี่ยนชื่อตัวจาก "จื่อเฉิง" (子城) เป็น "กั๋วฟาน" (國藩) เพื่อให้ดูอลังการขึ้น และปฏิบัติราชการอยู่ในนครหลวงเป่ย์จิง (北京) เป็นเวลากว่า 13 ปี หน้าที่ส่วนใหญ่เป็นการตีความวรรณกรรมคลาสสิกของจื๊อ เขาได้รับเลื่อนขั้นเร็วมากเพราะความอนุเคราะห์ของอาจารย์ คือ มู่จางอา (穆彰阿) ภายในห้าปีก็มีตำแหน่งสูงถึงขั้นสอง
==การเข้าสู่การเมือง==
ใน ค.ศ. 1843 เขาได้รับแต่งตั้งเป็นผู้ตรวจข้อสอบมณฑลซื่อชวน (四川鄉試正考官) หกปีให้หลัง เขาได้เป็นรองเจ้ากรมพิธี (禮部侍郎) ต่อมาใน ค.ศ. 1851 มารดาของเขาเสียชีวิต เขาจึงต้องกลับหูหนานไปปลงศพสามปี ขณะนั้น ขบวนการเมืองแมนแดนสันติ (太平天國運動) ก่อการกำเริบทั่วหูหนาน สามารถยึดครองเมืองตลอดสองฝั่งฉางเจียง (長江) จึงมีราชโองการพิเศษให้เขาไปช่วยผู้ดำรงตำแหน่งสฺวินฝู่ (巡撫) แห่งหูหนานในการรวบรวมกำลังต่อต้านกบฏ เขาริเริ่มจัดตั้งทัพเรือและทัพปืนใหญ่เพื่อใช้ปราบกบฏ กองกำลังของเขาภายหลังได้ชื่อว่า "ทัพเซียง" ในการควบคุมทัพเซียง เขาใช้นโยบาย "ผูกพันฉันครอบครัว รับผิดชอบเป็นรายคน ใช้วินัยยืดหยุ่นแต่ต้องรู้จักรับผิดชอบ เพิ่มเบี้ยหวัดทหาร เคารพซึ่งกันและกันในกองทัพ สร้างความสัมพันธ์อันแข็งแกร่งในไพร่พล"
เมื่อปะทะกันครั้งแรก ตัวเขาเองไม่อาจเอาชนะกลุ่มกบฏได้ แต่ผู้บังคับบัญชารองจากเขาทำหน้าที่ได้สำเร็จลุล่วงดีกว่าเขา เพราะสามารถยึดฉางชา เมืองหลวงของหูหนาน คืนได้ ทั้งยังทำลายทัพเรือกบฏป่นปี้ หลังจากผู้ใต้บัญชาประสบชัยชนะดังกล่าวแล้ว เขาจึงสามารถยึดเมืองอู่ชาง (武昌) และฮั่นหยาง (漢陽) คืนจากกบฏ เขาได้รับปูนบำเหน็จเป็นรองเจ้ากรมยุทธ์ (兵部侍郎)
==อ้างอิง==
บุคคลที่เกิดในปี ค.ศ. 1811
บุคคลที่เสียชีวิตในปี ค.ศ. 1872
ขุนศึกจากหูหนาน
บุคคลจากเซียงถาน
ขุนศึกราชวงศ์ชิง
บุคคลที่ได้รับการฝังศพในฉางชา
ขุนนางจีน
อุปราชจื๋อลี่
อุปราชเหลี่ยงเจียง
โอตกูตูร์

โอตกูตูร์ (haute couture, "การตัดเย็บชั้นสูง, แฟชั่นชั้นสูง") เป็นการสร้างสรรค์เครื่องแต่งกายให้เข้ากับผู้สวมใส่โดยเฉพาะ โอตกูตูร์เป็นแฟชั่นหรูหราที่ทำขึ้นด้วยมือตั้งแต่เริ่มจนจบ ทำอย่างมีคุณภาพสูง แพง และบางครั้งใช้ใยผ้าที่ไม่ธรรมดาและการเย็บอย่างบรรจงในรายละเอียด และจบงานด้วยช่างเย็บผู้มากประสบการณ์และมีฝีมือซึ่งมักใช้เทคนิคที่ทำด้วยมือและใช้เวลานานอย่างมาก
== สมาชิกของ Chambre Syndicale de la Haute Couture ==
=== สมาชิกอย่างเป็นทางการ ===

การจะประกาศว่าตนเป็นกูตูริเยร์จะต้องได้รับการรับรองจากกระทรวงอุตสาหกรรมฝรั่งเศสอย่างเป็นทางการ ซึ่งปัจจุบันสมาชิกสมาคมโอต์ กูตูร์มีเพียง 15 แบรนด์เท่านั้น คือ
อาเดอลีน อันเดร
Alexandre Vauthier
Alexis Mabille
Bouchra Jarrar
ชาเนล
ดียอร์
Franck Sorbier
เกียบาตติสตา วอลลี
จีวองชี
ฌอง ปอล โกลติเยร์
Julien Fournié
Maison Margiela
Maurizio Galante
Schiaparelli
สเตฟาน โรลแลนด์
=== สมาชิกร่วม ===
กลุ่มแฟชั่นเฮาส์ที่มีกระบวนการผลิตและตัดเย็บเข้าข่ายมาตรฐานของโอต์ กูตูร์ แต่ไม่ได้มีสำนักงานหลักอยู่ในฝรั่งเศส
อาซ์เซอดีน อาลาญา
เอลี ซาบ
อาร์มานี
เฟนดิ
วาเลนติโน
เวอร์ซาเช
วิกเตอร์ แอนด์ รอล์ฟ
=== สมาชิกทั่วไป ===
กลุ่มแฟชั่นเฮาส์ที่ได้รับเชิญเป็นครั้งคราวแต่ไม่ได้รับการรับรองอย่างเป็นทางการ
Aelis
Aganovich
Antonio Grimaldi
Azzaro
คริสตอฟ โจสซ์
Georges Hobeika
กัว เพ
Imane Ayissi
Iris van Herpen
Julie de Libran
ราหุล มิชรา
ราลฟ์แอนด์รุสโซ
โรนัลด์ ฟาน เดอร์ เคมป์
Ulyana Sergeenko
Xuan
Yuima Nakazato
ซูแฮร์ มูราด
===สมาชิกเดิม===
== อ้างอิง ==
ประวัติศาสตร์แฟชั่น
ประวัติศาสตร์เครื่องแต่งกายตามแนวทางแฟชั่นตะวันตก
ตราสินค้าไฮแฟชั่น
โอตกูตูร์
คำและวลีภาษาฝรั่งเศส
เดอะสวีตเอสเคป

เดอะสวีตเอสเคป (The Sweet Escape) เป็นสตูดิโออัลบัมชุดที่ 2 ของนักร้องชาวอเมริกัน เกว็น สเตฟานี ออกจำหน่าย 1 ธันวาคม ค.ศ. 2006 กับสังกัดอินเตอร์สโคปเรเคิดส์ เดิมทีจะทำเป็นอัลบัมการกลับมาของวงโนเดาต์ หลังจากออกอัลบัมเดี่ยวชุดแรก Love. Angel. Music. Baby. (2004) สเตฟานีตัดสินใจบันทึกเสียงเป็นอัลบัมชุด 2 โดยใช้วัตถุดิบที่เหลือจากอัลบั้ม Love. Angel. Music. Baby. งานเพลงของอัลบัมนี้ดูคล้ายกับอัลบัมชุดก่อน แต่เพิ่มซาวด์ป็อปสมัยใหม่มากขึ้น ได้รับเสียงวิจารณ์ทั้งบวกและลบจากนักวิจารณ์เพลงร่วมสมัย โดยวิจารณ์ว่าค่อนข้างคล้ายกับ Love. Angel. Music. Baby. อย่างมาก
ซิงเกิลนำคือ "Wind It Up" ที่ติดชาร์ตทั่วโลก และตามด้วยซิงเกิล "The Sweet Escape" ที่ประสบความสำเร็จมากกว่า โดยอัลบัม The Sweet Escape ขึ้นอันดับเพลงสูงสุดระดับท็อป 5 ในสหรัฐ, แคนาดา และออสเตรเลีย และสูงสุดในท็อป 20 ในสหราชอาณาจักร ทัวร์สนับสนุนอัลบัมนี้ใช้ชื่อว่า เดอะสวีตเอสเคปทัวร์ เริ่มต้นในเดือนเมษายน 2007 ในอเมริกาเหนือ, โคลอมเบีย, ออสเตรเลีย, เอเชีย และยุโรป
==อ้างอิง==
อัลบั้มเพลงในปี พ.ศ. 2549
อัลบั้มเพลงของเกว็น สเตฟานี
อังศุ มลิก

อังศุ มลิก (अंशु मलिक; Anshu Malik; เกิดวันที่ 23 มีนาคม ค.ศ. 1987) เป็นนักแสดงชาวอินเดีย มีชื่อเสียงโด่งดังจากบทบาท พระนางสิริมหามายา พระพุทธมารดาจากเรื่อง ศรีสิทธัตถะ โคตมะ และบทพระแม่ลักษมี จากละครชุด พิฆเนศ มหาเทพไอยรา
==ผลงานด้านการแสดงภาพยนตร์==
สิทธัตถะ เจ้าชายผู้กลายเป็นพระพุทธเจ้า รับบท พระนางสิริมหามายา
==ผลงานด้านการละครโทรทัศน์==
พิฆเนศ มหาเทพไอยรา รับบท พระแม่ลักษมี
==อ้างอิง==
==แหล่งข้อมูลอื่น==
นักแสดงหญิงชาวอินเดีย
ริยังกา จันทา

ริยังกา จันทา (रियंका चंदा; Riyanka Chanda; เกิดวันที่ 14 สิงหาคม ค.ศ. 1992) เป็นนักแสดงหญิงชาวอินเดีย มีชื่อเสียงโด่งดังจากบทบาท นางกายาตรี (พี่สาวของพระแม่สตี) จากซีรีส์เรื่อง ศิวะ พระมหาเทพ, พระนางเทราปตี จากซีรีส์เรื่อง หนุมาน สงครามมหาเทพ, พระนางโรหินี จากซีรีส์เรื่อง พิฆเนศ มหาเทพไอยรา และบทพระนางสเตทิราที่ 1 พระมเหสีในพระเจ้าดาไรอัสที่ 3 แห่งเปอร์เซีย จากซีรีส์เรื่องศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
==ผลงานด้านการละครโทรทัศน์==
==อ้างอิง==
นักแสดงหญิงชาวอินเดีย
การทัพของฝรั่งเศสในอียิปต์และซีเรีย

การทัพของฝรั่งเศสในอียิปต์และซีเรีย (French campaign in Egypt and Syria; ค.ศ. 1798–1801) เป็นการทัพของนโปเลียน โบนาปาร์ตในพื้นที่ดินแดนออตโตมันซึ่งประกอบไปด้วยอียิปต์และซีเรีย เพื่อปกป้องผลประโยชน์ทางการค้าของฝรั่งเศสและจัดตั้งองค์กรทางวิทยาศาสตร์ในภูมิภาค  การทัพนี้ยังเป็นอีกหนึ่งของจุดประสงค์หลักของการเกิดการทัพเมดิเตอร์เรเนียน ค.ศ. 1798 ซึ่งเป็นการยุทธวิธีทางการทัพเรือรวมถึงการยึดเกาะมอลตาและเกาะครีตของกรีก ต่อมาถึงท่าเรืออเล็กซานเดรีย การทัพจบลงด้วยความพ่ายแพ้ของนโปเลียนซึ่งนำไปสู่การถอนทหารฝรั่งเศสออกจากภูมิภาค
ในด้านวิทยาศาสตร์ การสำรวจนำไปสู่การค้นพบศิลาโรเซตตา ทำให้เกิดสาขาอียิปต์วิทยา แม้จะได้รับชัยชนะและการเดินทางสู่ซีเรียที่ประสบความสำเร็จในขั้นต้น แต่ในที่สุดนโปเลียนและกองทัพของเขาก็พ่ายแพ้และถูกบังคับให้ถอนกำลัง โดยเฉพาะหลังจากกองเรือฝรั่งเศสประสบกับความพ่ายแพ้ในยุทธการที่แม่น้ำไนล์
== อ้างอิง ==
== บรรณานุกรม ==
Napoleon Was Here! An interactive journey following Napoleon's expedition to Egypt, The National Library of Israel
Burleigh, Nina. Mirage. Harper, New York, 2007. 
Herold, J. Christopher. Bonaparte in Egypt. Hamish Hamilton, London, 1962.
Jourquin, Jacques, Journal du capitaine François dit 'le dromadaire d'Égypte', 2 vol., introduction critique et annexes par Jacques Jourquin, éditions Tallandier (couronné par l'Académie française), 1984, new edition, 2003.
Mackesy, Piers. British Victory in Egypt, 1801: The End of Napoleon's Conquest. Routledge, 2013. 
Miot, Jacques. Narrative of the French expedition in Egypt, and the operations in Syria. Translated from the French. (1816)
* Miot, Jacques-François. Mémoires pour servir à l’histoire des expéditions en Égypte et en Syrie. Deuxième édition. (1814).
** 
Rickard, J French Invasion of Egypt, 1798-1801, (2006)
Strathern, Paul. Napoleon in Egypt: The Greatest Glory. Jonathan Cape, Random House, London, 2007. 
Melanie Ulz: Auf dem Schlachtfeld des Empire. Männlichkeitskonzepte in der Bildproduktion zu Napoleons Ägyptenfeldzug (Marburg: Jonas Verlag 2008), .
Napoleonic Egypt Digital Collection; Rare Books and Special Collections Library; the American University in Cairo
การทัพของฝรั่งเศสในอียิปต์และซีเรีย
การทัพ
การบุกครองโดยฝรั่งเศส
ฌ็อง-บาติสต์ กอลแบร์ มาร์ควิสแห่งแซเญอแล

ฌ็อง-บาติสต์ อ็องตวน กอลแบร์ มาร์ควิสแห่งแซเญอแล (Jean-Baptiste Antoine Colbert; 1 พฤศจิกายน 1651 – 3 พฤศจิกายน 1690) นักการเมืองชาวฝรั่งเศสผู้เป็นบุตรชายคนโตของฌ็อง-บาติสต์ กอลแบร์ ขุนนางคนสำคัญผู้ดำรงตำแหน่งรัฐมนตรีว่าการกระทรวงพาณิชย์ในรัชสมัยของพระเจ้าหลุยส์ที่ 14
เฮนริ ฟิเกโรอา

เฮนริ อาดัลเบร์โต ฟิเกโรอา อาลอนโซ (Henry Adalberto Figueroa Alonzo; เกิด 28 ธันวาคม ค.ศ. 1992) เป็นนักฟุตบอลชาวฮอนดูรัส ปัจจุบันเขาเล่นตำแหน่งกองหลังให้กับสโมสรฟุตบอลโมตากัว
== เกียรติประวัติ ==
โมตากัว
ลิกานาซิโอนัล: 2014–2015 อา, 2016–2017 อา, 2016–17 เซ
ฮอนดูรันซูเปอร์คัพ: 2017
== อ้างอิง ==
นักฟุตบอลชาวฮอนดูรัส
กองหลังฟุตบอล
นักฟุตบอลทีมชาติฮอนดูรัส
การ์ลุส อาเลชังดรี จี โซซา ซิลวา

การ์ลุส อาเลชังดรี จี โซซา ซิลวา (Carlos Alexandre de Souza Silva; เกิด 1 สิงหาคม ค.ศ. 1986) หรือ การ์เลา (Carlão) เป็นนักฟุตบอลชาวบราซิล ปัจจุบันเล่นให้กับพัทยา ยูไนเต็ดในตำแหน่งกองหน้า
== ประวัติการเล่นฟุตบอล ==
วันที่ 28 เมษายน ค.ศ. 2008 การ์เลาเซ็นสัญญาสามปีกับดูกีจีกาเชียส ต่อมาวันที่ 11 กุมภาพันธ์ ค.ศ. 2009 เขาย้ายไปไลรีอาในโปรตุเกส เขาทำได้ 11 ประตูจากการลงเล่น 12 นัด ช่วยให้ทีมเลื่อนชั้นสู่ปรีไมราลีกาได้สำเร็จ
อย่างไรก็ตาม ในฤดูกาลถัดมา เขาทำได้เพียง 5 ประตูจากการลงเล่น 28 นัดในลีก ทำให้ในเดือนธันวาคม ค.ศ. 2010 เขาจึงย้ายไปร่วมทีมคาชิมะแอนต์เลอส์ในเจลีก แต่ในเดือนกรกฎาคมปีถัดมา เขาก็ถูกปล่อยยืมตัวให้กับเนอชาแตลซามักซ์ ในสวิตเซอร์แลนด์
ในเดือนกันยายน ค.ศ. 2011 การ์เลากลับไปโปรตุเกสอีกครั้งเพื่อเข้าร่วมทีมบรากา และเมื่อวันที่ 9 กันยายน ค.ศ. 2012 เขาทำประตูชัยช่วยให้บรากาเอาชนะไบรา-มาร์ 2–1
วันที่ 19 กุมภาพันธ์ ค.ศ. 2014 การ์เลาย้ายไปสโมสรฉือเจียจวงเอเวอร์ไบรต์ในจีน ต่อมาในเดือนมิถุนายน ค.ศ. 2017 เขาได้ย้ายไปอุบล ยูเอ็มที ยูไนเต็ด สโมสรน้องใหม่ในไทยลีก เขาทำประตูแรกให้กับสโมสรในนัดที่อุบลเปิดบ้านเสมอสุพรรณบุรี 2-2 เมื่อวันที่ 24 มิถุนายน ค.ศ. 2017
ในเดือนมิถุนายน ค.ศ. 2018 การ์เลาได้ย้ายไปร่วมทีมพัทยา ยูไนเต็ด และทำประตูแรกในนัดที่พัทยาบุกไปชนะทรูแบงค็อก ยูไนเต็ด 2-1 เมื่อวันที่ 7 กรกฎาคม ค.ศ. 2018
== เกียรติประวัติ ==
บรากา
ตาซาดาลีกา: 2012–13
== อ้างอิง ==
== แหล่งข้อมูลอื่น ==
นักฟุตบอลชาวบราซิล
กองหน้าฟุตบอล
ผู้เล่นในปรีไมราลีกา
ผู้เล่นในซือกุงดาลีกา
ผู้เล่นในเจลีก ดิวิชัน 1
ผู้เล่นในสวิสซูเปอร์ลีก
ผู้เล่นในไชนาลีกวัน
ผู้เล่นในไทยลีก
ผู้เล่นสโมสรฟุตบอลอุบล ยูไนเต็ด
ผู้เล่นสโมสรฟุตบอลสมุทรปราการ ซิตี้
บุคคลจากดูกีจีกาเชียส
อัสแซสซินส์ครีด โอดิสซี

อัสแซสซินส์ครีด โอดิสซี (Assassin's Creed Odyssey) เป็นวิดีโอเกมเกมอิงประวัติศาสตร์แนวผจญภัยและเล่นตามบทบาทพัฒนาโดย มอนทริออล และจัดจำหน่ายโดย ยูบิซอฟท์ เป็นเกมภาคหลักชุดที่ 11 ในซีรีส์เกม อัสแซสซินส์ครีด ซึ่งเป็นภาคต่อจาก อัสแซสซินส์ครีด ออริจินส์ ใน ค.ศ. 2017 โดยมีกำหนดการวางจำหน่ายในวันที่ 5 ตุลาคม ค.ศ. 2018 สำหรับเครื่องเล่น เพลย์สเตชัน 4, เอกซ์บอกซ์วัน และ ไมโครซอฟท์ วินโดวส์
== รูปแบบการเล่น ==
รูปแบบการเล่นของ อัสแซสซินส์ครีด โอดิสซี นั้นเป็นการเล่นแบบโอเพนเวิลด์เหมือนภาคที่ผ่านมาโดยได้นำการต่อสู้ทางน้ำแบบในภาค 3 และภาค 4 กลับมาแต่ได้มีการเปลี่ยนแปลงรูปแบบการต่อสู้จากการต่อสู้ด้วยปืนมาใช้การยิงธนูแทน อีกทั้งยังเป็นภาคแรกที่มีระบบบทพูดที่ผู้เล่นสามารถเลือกบทพูดของตัวละครเอกซึ่งจะส่งผลต่อการกระทำของตัวเอกในช่วงต่อไปจนกระทั่งจบเกมนอกจากนี้ยังเป็นภาคแรกที่ผู้เล่นสามารถเลือกตัวละครเอกได้ว่าจะเล่นเป็นตัวละครฝ่ายชายคือ อเล็กซิออส หรือตัวละครฝ่ายหญิงคือ แคสซานดรา ต่างจากภาคซินดิเคทที่ผู้เล่นสามารถเล่นได้ทั้ง 2 เพศโดยทักษะของทั้ง 2 ตัวละครสามารถนำไปพัฒนาความสัมพันธ์กับเอ็นพีซีหรือ ตัวละครที่ผู้เล่นไม่ได้ควบคุม ได้
ทั้ง อเล็กซิออส และ แคสซานดรา เมื่อเริ่มเกมจะรับบทเป็นทหารรับจ้างและสืบเชื้อสายจากกษัตริย์ผู้ยิ่งใหญ่ของสปาร์ตา พระเจ้าลีออนิดัสที่ 1
== เนื้อเรื่อง ==
เนื้อเรื่องใน อัสแซสซินส์ครีด โอดิสซี จะเกิดในช่วง 431 ปีก่อนคริสตกาล หรือกว่า 400 ปีก่อนเหตุการณ์ใน อัสแซสซินส์ครีด ออริจินส์ โดยสมมุติเหตุการณ์ให้อยู่ในช่วงสงครามเพโลพอนนีเซียน ซึ่งเป็นการปะทะกันระหว่าง 2 รัฐที่ยิ่งใหญ่ในยุคโบราณอย่าง สปาร์ตา และ เอเธนส์ โดยผู้เล่นจะได้สวมบทเป็นทหารรับจ้างที่พลัดหลงและถูกเก็บมาเลี้ยงและต้องทำการเลือกว่าจะสู้ให้กับฝั่งสปาร์ตาหรือเอเธนส์และต้องสืบหาเบาะแสการหายตัวไปของ มายรินี แม่ของตัวเอกรวมถึงน้องของตัวเอกที่พลัดตกจากหน้าผาในพิธีบูชายัญตั้งแต่ยังเป็นทารกอีกทั้งยังถูกตามล่าจากลัทธิที่มีชื่อว่า ลัทธิคอสมอส เพื่อให้ได้รู้ความจริงในเรื่องนี้ว่าทำไมตัวเอกถึงถูกตามล่าตัวเอกจึงต้องทำการกำจัดสมาชิกของลัทธิทีละคนเพื่อสาวไปถึงเจ้าลัทธิที่เป็นบอสใหญ่
สำหรับโลกยุคปัจจุบัน อัสแซสซินส์ครีด โอดิสซี ได้ดำเนินเนื้อเรื่องผ่าน เลย์ลา ฮัสซัน ซึ่งปรากฏตัวครั้งแรกใน อัสแซสซินส์ครีด ออริจินส์
== หมายเหตุ ==
== อ้างอิง ==
เกมสำหรับเพลย์สเตชัน 4
เกมสำหรับเอกซ์บอกซ์วัน
เกมสำหรับวินโดวส์
เกมสำหรับนินเท็นโดสวิตช์
เกมสำหรับสตาเดีย
วิดีโอเกมโอเพนเวิลด์
อัสแซสซินส์ครีด
วิดีโอเกมที่มีตัวละครเอกหญิง
วิดีโอเกมที่มีฉากในแอตแลนติส
วิดีโอเกมลอบเร้น
เอ็นเอ๊กซ์ที เทคโอเวอร์: บรุกลิน 4

เอ็นเอ๊กซ์ที เทคโอเวอร์: บรุกลิน 4 (NXT TakeOver: Brooklyn 4) เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิกเอ็นเอ๊กซ์ที เทคโอเวอร์ครั้งนี้ จัดขึ้นในวันที่ 18 สิงหาคม 2018 ณ สนามBarclays Center ในเมืองบรุกลิน, นครนิวยอร์ก, รัฐนิวยอร์ก
==ผล==
==ดูเพิ่ม==
รายชื่อรายการของช่องโทรทัศน์ดับเบิลยูดับเบิลยูอี เน็ตเวิร์ค
==อ้างอิง==
==แหล่งข้อมูลอื่น==
เอ็นเอ๊กซ์ที เทคโอเวอร์ (ซีรีส์)
ดับเบิลยูดับเบิลยูอี เอ็นเอ๊กซ์ที
รายการของมวยปล้ำอาชีพ
มวยปล้ำอาชีพในปี พ.ศ. 2561
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2561
กีฬาในบรุกลิน (รัฐนิวยอร์ก)
สมาคมฟุตบอลอาร์เจนตินา

สมาคมฟุตบอลอาร์เจนตินา (Asociación del Fútbol Argentino) เป็นสมาคมฟุตบอลในประเทศอาร์เจนตินา ดูแลการแข่งขันฟุตบอลลีกปริเมราดิบิซิออน รวมถึงฟุตบอลทีมชาติอาร์เจนตินา มีสำนักงานตั้งอยู่ที่กรุงบัวโนสไอเรส ก่อตั้งเมื่อวันที่ 21 กุมภาพันธ์ ค.ศ. 1893 โดยเข้าร่วมสหพันธ์ฟุตบอลนานาชาติเมื่อปี ค.ศ. 1912 และเข้าร่วมกับสมาพันธ์ฟุตบอลอเมริกาใต้เมื่อปี ค.ศ. 1916
ฟุตบอลในประเทศอาร์เจนตินา
สมาชิกคอนเมบอล
สหพันธ์ฟุตบอลสหรัฐ

สหพันธ์ฟุตบอลสหรัฐ (United States Soccer Federation) หรือ ยูเอสเอสเอฟ (USSF) เป็นสมาคมฟุตบอลในสหรัฐ ดูแลการแข่งขันฟุตบอลลีก เมเจอร์ลีกซอกเกอร์ รวมถึงฟุตบอลชายทีมชาติสหรัฐ มีสำนักงานตั้งอยู่ที่เมืองชิคาโก ก่อตั้งเมื่อวันที่ 5 เมษายน ค.ศ. 1913 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1914 และเข้าร่วมกับสมาพันธ์ฟุตบอลอเมริกาเหนือ อเมริกากลาง และแคริบเบียน เมื่อปี ค.ศ. 1961
== อ้างอิง ==
ฟุตบอลในสหรัฐ
ตำบลสักหลง

ตำบลสักหลง เป็นตำบลหนึ่งในอำเภอหล่มสัก จังหวัดเพชรบูรณ์
== ประวัติ ==
ไม่ปรากฏแน่ชัดว่าก่อตั้งเมื่อปีใด สันนิษฐานจากผู้รู้จากการสร้างวัดสักหลง ประมาณกว่า 2,000 ปีที่ผ่านมา สักหลงมีที่มาจากการไหลของน้ำแม่น้ำป่าสัก ซึ่งในฤดูน้ำหลากสายน้ำไหลมาตามแรงของน้ำเกิดเป็นแอ่งน้ำขนาดใหญ่ ร่องน้ำ คูคลอง (ในอดีตเรียกคูคลองที่พลัดหลงว่ากุด) กุดสักหลงบริเวณหมู่ที่ 9 กุดสักแห้งบริเวณหมู่ที่ 2,9 ปัจจุบันราษฎรอพยพมาตั้งบ้านเรือนทั้งหมดเหลือแต่แม่น้ำป่าสักไหลผ่านใจกลางตำบลและคูคลองต่าง ๆ สำหรับนำน้ำไปใช้ในการเกษตร
== ภูมิศาสตร์ ==
ส่วนใหญ่เป็นพื้นที่ราบลุ่มมีแม่น้ำป่าสักไหลผ่านกลางตำบลทำให้มีน้ำฉับพลันบ่อยครั้งในช่วงฤดูฝน พื้นที่ตอนบนเป็นภูเขาเตี้ยน้ำท่วมไม่ถึง ประชากรส่วนใหญ่ทำอาชีพทำการเกษตรกรรม
=== อาณาเขตติดต่อ ===
ทิศเหนือ ติดกับ ตำบลท่าอิบุญ อำเภอหล่มสัก และ ตำบลนาแซง อำเภอหล่มเก่า จังหวัดเพชรบูรณ์
ทิศตะวันออก ติดกับ ตำบลห้วยไร่, ตำบลบ้านโสก อำเภอหล่มสัก จังหวัดเพชรบูรณ์
ทิศใต้ ติดกับ ตำบลวัดป่า และ ตำบลตาลเดี่ยว อำเภอหล่มสัก จังหวัดเพชรบูรณ์
ทิศตะวันตก ติดกับ ตำบลฝายนาแซง ตำบลวัดป่า ตำบลหนองสว่าง อำเภอหล่มสัก จังหวัดเพชรบูรณ์
== หมู่บ้าน ==
ตำบลสักหลง แบ่งเขตการปกครองเป็นหมู่บ้านทั้งหมด 11 หมู่บ้าน ได้แก่
บ้านวังรู หมู่ที่ 1
บ้านหนองบัว หมู่ที่ 2
บ้านสักหลง หมู่ที่ 3
บ้านสักหลง หมู่ที่ 4
บ้านขวัญโยน หมู่ที่ 5
บ้านห้วยโป่ง หมู่ที่ 6
บ้านห้วยชัน หมู่ที่ 7
บ้านวังร่อง หมู่ที่ 8
บ้านดอนสว่าง หมู่ที่ 9
บ้านสักหลง หมู่ที่ 10
บ้านท่าลี่ หมู่ที่ 11
== สถานที่สำคัญ ==
วัดไตรภูมิ (สักหลง) ศูนย์กลางของหมู่บ้านต่าง ๆ ที่จะมาร่วมกิจกรรมดังนี้ เช่น บุญบั้งไฟ ลอยกระทง และยังมีพระธาตุสมัยล้านช้างอยู่ 2 องค์
กุดสักหลง หนองน้ำขนาดใหญ่ใจกลางตำบลซึ่งเป็นที่มาขอชื่อตำบล
แม่น้ำป่าสัก เป็นแม่น้ำสายหลักที่มีความสำคัญต่อชาวเพชรบูรณ์
สวนสาธารณะหนองแค เป็นหนองน้ำขนาดใหญ่ระหว่างตำบลสักหลงและวัดป่า เดิมเป็นค่ายลูกเสือพ่อขุนผาเมือง ปัจจุบันได้รับการพัฒนาเป็นสวนสาธารณะ สนามกีฬา การประปาส่วนภูมิภาคส่วนอำเภอหล่มสักและอยู่ในการปกครองของเทศบาลเมืองหล่มสัก
สักหลง
อำเภอหล่มสัก
สักหลง
ปฏิบัติการด็อนเนอร์ไคล์

ปฏิบัติการด็อนเนอร์ไคล์ (Unternehmen Donnerkeil) เป็นรหัสสำหรับปฏิบัติการทางทหารเยอรมันในสงครามโลกครั้งที่สอง ปฏิบัติการด็อนเนอร์ไคล์ได้ถูกออกแบบมาเป็นปฏิบัติการอำนาจทางอากาศเพื่อสนับสนุนแก่ครีคส์มารีเนอ (กองทัพเรือเยอรมัน) ในปฏิบัติการเซเบอรัส ที่ยังเป็นรู้จักกันคือการตีฝ่าช่องแคบ
ในปี ค.ศ. 1941 เรือผิวน้ำของครีคส์มารีเนอได้ดำเนินการตรวจเส้นทางเรือพาณิชย์ในการสนับสนุนเรืออูของเยอรมนีในยุทธการแห่งแอตแลนติก ในเดือนมกราคม ค.ศ. 1941 ปฏิบัติการเบอร์ลินได้เปิดฉากภายหลังปฏิบัติการไรน์อือบุงในเดือนพฤษภาคม ปี ค.ศ. 1941 กองเรือผิวน้ำแห่งราชนาวีถือเป็นอุปสรรถสำคัญต่อฝ่ายเยอรมันในการเดินทางกลับสู่ท่าเรือในทะเลบอลติกหรือเยอรมนี เรือที่เหลือรอด เรือรบ ชาร์นฮอสท์และไกเซอเนา และเรือลาดตระเวนพรินซ์ออยเกิน ได้จอดเทียบท่าเมืองแบร็สต์ในฝรั่งเศส ตลอดช่วงปี ค.ศ. 1941 กองบัญชาการการทิ้งระเบิดแห่งกองทัพอากาศหลวงได้สั่งให้โจมตีเรือในท่าเรือ จากที่อยู่ใกล้ของท่าเรือทำให้เครื่องบินรบแห่งกองทัพอากาศหลวงได้รับอนุญาตให้มีการบินหลายเที่ยวเพื่อโจมตีเป้าหมายได้อย่างต่อเนื่องและรวดเร็ว กองบัญชาการใหญ่กองทัพเรือเยอรมัน (OKM) และอดอล์ฟ ฮิตเลอร์ มีความต้องการที่จะย้ายกองเรือออกห่างจากการโจมตีทางอากาศที่อาจจะเกิดขึ้น
ในเดือนธันวาคม ค.ศ. 1941 กองบัญชาการใหญ่กองทัพอากาศเยอรมัน (OKL) ได้รับคำสั่งให้กำหนดแผนการอำนาจทางอากาศเพื่อปกป้องกองเรือเยอรมันสามลำเพื่อหลบหนีออกจากฝรั่งเศสไปยังเยอรมนีผ่านช่องแคบอังกฤษ พลเอก อาด็อล์ฟ กัลลันท์ ได้ความเตรียมพร้อมทางอากาศสำหรับปฏิบัติการ ทั้งปฏิบัติการเซเบอรัสและปฏิบัติการสนับสนุน ด็อนเนอร์ไคล์ ได้เปิดฉากขึ้นเมื่อวันที่ 11 กุมภาพันธ์ ค.ศ. 1942 ในช่วงแรกของปฏิบัติการของเยอรมนีได้ประสบความสำเร็จอย่างน่าประหลาดใจ เรือของเยอรมนีได้เดินทางถึงเยอรมนีเมื่อวันที่ 13 กุมภาพันธ์ ค.ศ. 1942 เพียงสองวันหลังจากเริ่มปฏิบัติการปฏิบัติการเซเบอรัสและด็อนเนอร์ไคล์
ในช่วงการตีฝ่าช่องแคบ ลุฟท์วัฟเฟอได้ประสบผลสำเร็จในการป้องกันการโจมตีทางอากาศต่อเรือเยอรมันในช่วงปฏิบัติการ จึงช่วยทำให้พวกเขาเดินทางไปถึงน่านน้ำเยอรมัน ในการสู้รบทางอากาศที่เกิดขึ้นทั่วช่องแคบอังกฤษต้องประสบความสูญเสียอย่างหนักสำหรับที่ไม่อาจย้อนคืนมา เยอรมนีสูญเสียไปเล็กน้อยและปฏิบัติการก็ได้บรรลุเป้าหมาย
== อ้างอิง ==
ยุทธการและปฏิบัติการทางทหารในสงครามโลกครั้งที่สอง
แนวรบด้านตะวันตก (สงครามโลกครั้งที่สอง)
ปฏิบัติการและยุทธการทางอากาศในสงครามโลกครั้งที่สอง
ชื่อรหัส
เจ้าชายฟิลลิพแห่งซัคเซิน-โคบวร์คและโกทา

เจ้าชายฟิลลิพแห่งซัคเซิน-โคบวร์คและโกทา (Prince Philipp of Saxe-Coburg and Gotha) ประสูติเมื่อวันที่ 28 มีนาคม พ.ศ. 2387 ณ ปารีส เป็นพระโอรสพระองค์ใหญ่ใน เจ้าชายเอากุสท์แห่งซัคเซิน-โคบวร์คและโกทา และ เจ้าหญิงคลิเมนไทน์แห่งออร์เลอ็อง โดยทรงเป็นพระราชนัดดาใน พระเจ้าหลุยส์-ฟีลิปที่ 1 แห่งฝรั่งเศส โดยทรงเป็นสมาชิกในฐานะจักรวรรดิโรมันคาทอลิก และทรงเป็นพระเชษฐาธิราชใน พระเจ้าซาร์เฟอร์ดินานด์ที่ 1 แห่งบัลแกเรีย
พระองค์ทรงเสกสมรสกับ เจ้าหญิงลูอีสแห่งเบลเยียม พระราชธิดาใน สมเด็จพระเจ้าเลออปอลที่ 2 แห่งเบลเยียม เมื่อวันที่ 4 กุมภาพันธ์ พ.ศ. 2418 ขณะเจ้าหญิงลูอีสมีพระชันษาเพียง 17 ปี โดยพระชายารับพระราชทานพระอิสริยยศที่ เจ้าหญิงฟิลลิพแห่งซัคเซิน-โคบวร์คและโกทา มีพระบุตร 2 พระองค์คือ
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา
เจ้าหญิงโดโรเทอาแห่งซัคเซิน-โคบวร์คและโกทา
การสมรสของทั้ง 2 ไม่เป็นที่น่าพอใจของพระราชบิดาในเจ้าหญิง เนื่องจากพระองค์ทรงมีความใกล้ชิดกับ ปรัสเซีย แต่การสมรสครั้งนี้เกิดขึ้นได้เพราะความเข้าพระราชหฤทัยของพระราชมารดาในพระชายา ชีวิตของทั้ง 2 ไม่ได้เรียบหรูและไม่มีความสุขนัก เนื่องจากเจ้าหญิงลูอีสทรงควบคุมพระจริยวัตรและทรงใช้เงินจากราชวงศ์ของพระองค์เป็นจำนวนมาก และหย่าขาดกันในที่สุด พระองค์ทรงใช้พระชนม์ชีพส่วนใหญ่ในปราสาทบราเกียร์ ก่อนจะสิ้นพระชนม์เมื่อวันที่ 3 กรกฎาคม พ.ศ. 2464 ขณะมีพระชันษา 77 ชันษา
เจ้าชายแห่งซัคเซิน-โคบวร์คและโกทา
เจ้าชายเยอรมัน
ราชวงศ์เยอรมัน
ส
กองพลเทลมัน

กองพลเทลมัน (Thälmann-Bataillon) เป็นกองพลของกองพลน้อยนานาชาติ ในช่วงสงครามกลางเมืองสเปน กองพลได้รับการตั้งชื่อตามผู้นำคอมมิวนิสต์เยอรมันที่ถูกคุมขัง แอ็นสท์ เทลมัน (เกิด 16 เมษายน 1886, ถูกประหารชีวิต 18 สิงหาคม 1944) กองพลมีกำลังพลรวมประมาณ 1,500 คน ส่วนใหญ่เป็นชาวเยอรมัน, ออสเตรีย, สวิส และสแกนดิเนเวีย กองพลได้ร่วมต่อสู้ในการป้องกันกรุงมาดริด ในบรรดาผู้บัญชาการกองพลเป็นนักเขียนชาวเยอรมัน, นักประวัติศาสตร์ และเจ้าหน้าที่ในช่วงสงครามโลกครั้งที่หนึ่ง Ludwig Renn (ต่อมาได้ไปเป็นเสนาธิการกองพลน้อยนานาชาติที่ 11) และเจ้าหน้าที่ปรัสเซียในช่วงสงครามโลกครั้งที่หนึ่ง Hans Kahle ซึ่งต่อมาได้รับการเลื่อนตำแหน่งให้เป็นผู้นำกองพันสาธารณรัฐที่ 45 กองพลเช่นกองพลน้อยนานาชาติโดยทั่วไป ยังดึงดูดการมีส่วนร่วมของปัญญาชน เช่นนักเขียนที่มีชื่อเสียง Willi Bredel ที่ได้กลายเป็นคอมมิสซาร์
== อ้างอิง ==
กองพลน้อยนานาชาติ
ประวัติศาสตร์ทางทหารเยอรมนี
สมาคมฟุตบอลอุรุกวัย

สมาคมฟุตบอลอุรุกวัย (Asociación Uruguaya de Fútbol, AUF) เป็นสมาคมฟุตบอลในประเทศอุรุกวัย ดูแลการแข่งขันฟุตบอลลีกปริเมราดิบิซิออน รวมถึงฟุตบอลทีมชาติอุรุกวัย มีสำนักงานตั้งอยู่ที่กรุงมอนเตวิเดโอ ก่อตั้งเมื่อวันที่ 30 มีนาคม ค.ศ. 1900 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1923 และเข้าร่วมกับสมาพันธ์ฟุตบอลอเมริกาใต้ เมื่อปี ค.ศ. 1916
ฟุตบอลในประเทศอุรุกวัย